./data/phi0914/phi00145/phi0914.phi00145.perseus-lat1.xml
Titus Livius (Livy)
profectus ex Italia classem a Brundisio sole orto solvi; nona diei hora				cum omnibus meis navibus Corcyram tenui  inde quinto die Delphis Apollini pro me				exercitibusque et classibus vestris sacrificavi   a Delphis quinto die in castra				perveni; ubi exercitu accepto, mutatis quibusdam, quae magna impedimenta victoriae				erant, progressus, quia inexpugnabilia castra hostium erant				neque cogi pugnare poterat rex, inter praesidia eius saltum ad Petram evasi et ad				pugnam rege coacto acie vici; Macedoniam in potestatem populi Romani redegi et, quod bellum per quadriennium				quattuor ante me consules ita gesserunt, ut semper successori traderent gravius, id				ego quindecim diebus perfeci   aliarum deinde				secundarum rerum velut proventus secutus: civitates omnes Macedoniae se dediderunt,				gaza regia in potestatem venit, rex ipse tradentibus prope ipsis dis in templo				Samothracum cum liberis est captus   mihi quoque				ipsi nimia iam fortuna videri eoque suspecta esse  maris pericula timere coepi in				tanta pecunia regia in Italiam traicienda et victore exercitu transportando 									postquam omnia secundo navium cursu in Italiam pervenerunt, neque erat, quod ultra				precarer, illud optavi, ut, cum ex summo retro volvi  fortuna consuesset, mutationem eius domus mea potius quam				res publica sentiret   itaque defunctam esse				fortunam publicam mea tam insigni calamitate spero, quod triumphus meus, velut ad				ludibrium casuum humanorum, duobus funeribus liberorum meorum est interpositus 					 et cum ego et Perseus nunc nobilia maxime				sortis mortalium exempla spectemur, ille, qui ante se captivos captivus ipse duci liberos vidit, incolumes tamen eos habet;  ego, qui de illo triumphavi, ab alterius funere filii				currum  ex Capitolio prope iam expirantem veni; neque ex tanta stirpe liberum				superest, qui L AemiliiPauli nomen ferat   duos enim tamquam ex magna progenie liberorum in adoptionem datos				Cornelia et Fabia gens habent; Paulus in domo praeter me nemo superest  sed hanc				cladem domus meae vestra felicitas et secunda fortuna publica consolatur’   haec tanto dicta animo magis confudere audientium animos,				quam si miserabiliter orbitatem suam deflendo locutus esset  Cn Octavius kal  Dec  de rege Perseo navalem				triumphum egit   is triumphus sine captivis fuit,				sine spoliis  dedit sociis navalibus in singulos denarios septuagenos quinos,				gubernatoribus, qui in navibus fuerant, duplex, magistris navium quadruplex